b'\n_START_ARTICLE_\nSimeon Bar Jokaj\n_START_SECTION_\nKritika Rimljanov\n_START_PARAGRAPH_\nTalmud navaja, da je bil Bar Jokaj kritik rimske oblasti, zaradi \xc4\x8desar se je v izogib smrtni kazni in preganjanju, trinajst let s sinom skrival v jami. Pre\xc5\xbeivela naj bi zato, ker je v bli\xc5\xbeini votline \xc4\x8dude\xc5\xbeno zrasel ro\xc5\xbei\xc4\x8devec in se pojavil studenec. \xc4\x8cez dan sta o\xc4\x8de in sin navadno sedela zakopana v pesek, da se jima ne bi obrabila obleka in preu\xc4\x8devala Postavo,  Toro. Ko je rimski cesar, ki je hotel Simeona kaznovati s smrtjo umrl, sta se s sinom vrnila v civilizacijo.\n_START_SECTION_\nDelo\n_START_PARAGRAPH_\nMed skrivanjem v jami, naj bi ju obiskoval prerok Elija in ju u\xc4\x8dil nebe\xc5\xa1kih skrivnosti. Kabalisti menijo, da so njegovi zapisani nauki zbrani v Zoharju, s \xc4\x8dimer je Bar Jokaj domneven avtor dela._NEWLINE_Legenda pripoveduje, da se je po vrnitvi v civilizacijo mo\xc4\x8dno razburil ob odkritju, da veliko navadnih Judov ne preu\xc4\x8duje Tore. S plamene\xc4\x8dimi pogledi naj bi za\xc5\xbeigal svet okoli svet in da se je uposto\xc5\xa1enje nehalo, se je za leto dni vrnil v votlino. Kasneje naj bi deloval kot u\xc4\x8ditelj, privr\xc5\xbeencem pa je odkrival misti\xc4\x8dne skrivnosti.'